PREDLOG

Na osnovu člana 24 stav 22, člana 53 stav 1 alineja 2 Statuta Opštine Tuzi ("Službeni list CG", br. 24/19 i 005/20), i člana 67 Zakona o finansiranju lokalne samouprave ("Službeni list CG", broj 03/19), klasifikacionog broja 411 Oduke o budzetu opštine Tuzi za 2020. Godinu (“Službeni list Crne Gore – opštinski propisi”, br. 055/19 od 31.12.2019.) Skupština Opštine Tuzi, na sjednici održanoj od\_\_\_\_\_\_\_\_\_\_\_\_\_\_ 2020. godine, donijela je

ODLUKU

O USLOVIMA, NAČINU I DINAMICI RASPODJELE SREDSTAVA BUDŽETA OPŠTINE TUZI ZA 2020. GODINU NAMIJENJENIH ZA POLJOPRIVREDU

Član 1

Ovom odlukom se utvrđuju uslovi, način i dinamika raspodjele sredstava budžeta Opštine Tuzi za 2020. godinu namijenjenih za poljoprivredu, kroz podršku razvoju tržišne proizvodnje mlijeka, upravljanje rizicima u poljoprivredi (učešće u osiguranju poljoprivredne proizvodnje, intervencija na tržištu i podrška žetvi strnih žita), marketing poljoprivrednih proizvoda (sajmovi i sl.), nabavku poljoprivrednih mašina i opreme i razvoj preduzetništva za žene u poljoprivredi.

Član 2

Sredstva predviđena Budžetom Opštine Tuzi, ekonomska klasifikacija broj 418 i 431 opredijeljena u ukupnom iznosu od 110.000,00€ i funkcionalna klasifikacija broj 43181 opredijeljena u iznosu od 10.000,00€ utrošit će se za sledeće komponente:

|  |  |  |
| --- | --- | --- |
| Redni broj | Naziv komponente | Iznos (u €) |
| 1. | Podrška razvoju tržišne proizvodnje mlijeka | 60.000,00 |
| 2. | Upravljanje rizicima u poljoprivredi | 23.000,00 |
| *2.1* | *Učešće u osiguranju poljoprivredne proizvodnje* | *3.000,00* |
| *2.2* | *Intervencije na tržištu* | *15.000,00* |
| *2.3* | *Podrška žetvi strnih žita* | *5.000,00* |
| 3. | Nabavka poljoprivrednih mašina i opreme | 21.000,00 |
| 4. | Marketing poljoprivrednih proizvoda | 6.000,00 |
| 5. | Razvoj preduzetništva za žene u poljoprivredi | 10.000,00 |
| **UKUPNO** |  | **120.000,00** |

Član 3

Za operativnu odgovornost odgovoran je predsjednik Opštine, dok je implementaciono odgovoran Sekretarijat za poljoprivredu i ruralni razvoj i Sekretarijat za lokalnu samoupravu (za mjeru Razvoj preduzetništva za žene u poljoprivrede)..

Predsjednik Opštine, Sekretarijat za poljoprivredu i ruralni razvoj i Sekretarijat za lokalnu samoupravu mogu uz dogovor u toku izvšenja budžetske linije vršiti izmjene namjene korišćenja sredstava iz člana 2 ove Odluke i preusmjeravati ih sa jedne linije na drugu do visine ukupnih sredstava.

Član 5

Ova Odluka stupa na snagu osmog dana od dana objavljivanja u "Službenom listu Crne Gore".

Broj: \_\_\_\_\_\_\_\_\_\_\_\_\_

Tuzi, \_\_\_\_\_\_\_\_\_\_ 2020. godine

Predsjednik,

Fadil Kajoshaj

O B R A Z L O Ž E NJ E

*Pravni osnov za donošenje Odluke o načinu raspodjele sredstava budžeta opštine Tuzi za 2020. godinu namijenjenih za poljoprivredu:* Pravni osnov za donošenje odluke se nalazi učlanu 24 stav 22, članu 53 stav 1 alineja 2 Statuta Opštine Tuzi ("Službeni list CG", br. 24/19 i 005/20), kao i i članu 67 Zakona o finansiranju lokalne samouprave ("Službeni list CG", broj 03/19).

1. ***Razlozi za donošenje ove odluke:***Ovom odlukom se utvrđuju uslovi, način i dinamika raspodjele sredstava budžeta Opštine Tuzi za 2020. godinu namijenjenih za poljoprivredu, tržišno-cjenovne politike, otkupa poljoprivrednih proizvoda, žetve strnih žita, tržišna proizvodnja mlijeka kao i razvoj preduzetništva za žene u poljoprivredi. Sredstva predviđena Budžetom Opštine Tuzi, ekonomska klasifikacija broj 418 i 431 opredijeljena u ukupnom iznosu od 110.000,00€ i ekonomska klasifikacija broj 43181 opredijeljena u ukupnom iznosu od 10.000,00€. Sredstva predviđena Budžetom Opštine Tuzi, ekonomska klasifikacija broj418 i 431, transferi broj 43181 će se utrošiti na sledeći način: podrška razvoju tržišne proizvodnje mlijeka 60.000,00€; rizici u poljoprivredi u iznosu od 23.000,00€ (učešće u osiguranju poljoprivredne proizvodnje 3.000,00€ intervencije na tržištu 15.000,00€ i podrska žetvi strnih žita 5.000€); marketing poljoprivrednih proizvoda (sajmovi i sl.) 6.000,00€, nabavka poljoprivrednih mašina i opreme 21.000,00€ i podrška razvoju preduzetništva za žene u poljoprivredi u iznosu 10.000,00€.

Utvrđuje se da za izvršenje ove Odluke operativno je odgovoran predsjednik Opštine, dok za implementaciju odgovoran je Sekretarijat za poljoprivredu i ruralni razvoj i Sekretarijat za lokalnu samoupravu, određeni za realizaciju programa. Uređuje se takođe da predsjednik Opštine i Sekretarijat za poljoprivredu i ruralni razvoj i Sekretarijat za lokalnu samoupravu mogu uz dogovor u toku izvšenja budžetske linije vršiti izmjene namjene korišćenja sredstava iz člana 2 ove Odluke i preusmjeravati ih sa jedne linije na drugu do visine ukupnih sredstava. Ova Odluka stupa na snagu osmog dana od dana objavljivanja u "Službenom listu Crne Gore".

|  |
| --- |
|  |
| **1.** | ***PODRŠKA RAZVOJU TRŽIŠNE PROIZVODNJE MLIJEKA*** |
| Razlozi za podršku | Ukupna proizvodnja mlijeka u opštini Tuzi procjenjuje se na oko 3.000.000 litara godišnje otkupljenog mlijeka što predstavlja veliki potencijal za razvoj, dok manji dio mlijeka se koristi za preradu na gazdinstvu proizvodeći pretežno sir i za sopstvenu upotrebu ili prodaju “na kućnom pragu”. U sistemu otkupa sirovog mlijeka u opštinu Tuzi je oko 200 kooperanata.Podizanje konkurentnosti mljekarskog sektora kroz direktnu podršku proizvođačima može znatno unaprijediti razvoj tržišne proizvodnje mlijeka i njeno prilagođavanje standardima i povećanje ukupne proizvodnje mlijeka. |
| Ciljevi | * Podizanje konkurentnosti tržišne proizvodnje mlijeka;
* Podsticanje razvoja komercijalne proizvodnje mlijeka za isporuku mljekarama;
* Povećanje ukupne proizvodnje mlijeka;
 |
| Opis mjere i kriterijumi za podršku | Podrška se daje proizvođačima koji predaju mlijeko odobrenim objektima za preradu mlijeka (mljekarama/sirarama), a koji su upisani u Centralni registar. Podrška u vidu premije za količinu iznosi 0.02 € po litru otkupljenog mlijeka. Uslov za dobijanje premije je da je isporučena količina mlijeka po gazdinstvu minimalno 400 litara mjesečno  |
| Korisnici | Proizvođači koji predaju mlijeko odobrenim objektima za preradu mlijeka upisanim u Centralni registar. |
| Način plaćanja | Uplatom na žiro račun poljoprivrednim proizvođačima ili obobrenim objektima za preradu mlijeka (mljekarama/sirarama). |
| Procedura realizacije | Spiskovi proizvođača sa podacima o mjesečnim količinama isporučenog mlijeka su osnov za obračun i isplatu premije.Mljekare/sirare dostavljaju spiskove sa podacima o gazdinstvu, ukupno isporučenoj količinim sirovog mlijeka i količinama mlijeka u odnosu na kriterijume kvaliteta sirovog mlijeka najkasnije do desetog u mjesecu za otkupljeno mlijeko u prethodnom mjesecu. Spiskovi se dostavljaju na arhivu Opštine Tuzi i na email: ismeta.gjoka@tuzi.org.meZa otkupljeno mlijeko isplate se kooperantima vrše mjesečno na osnovu spiskova koje mljekara/sirara dostavi opštini Tuzi. |
| Nadzor i kontrola | Operativna odgovornost - predsjednik Opštine;Implementaciona odgovornosti – sekretar Sekretarijata za poljoprivrede i ruralni razvoj |
| Finansijski plan | **Komponenta**  | **Iznos u €** |
| Podrška razvoju tržišne proizvodnje mlijeka-premije po litru mlijeka 0.02 €  | 60.000,00  |
| **UKUPNO:** | **60.000,00** |

|  |
| --- |
|  |
| **2.** | ***UPRAVLJANJE RIZICIMA U POLJOPRIVREDI*** |
| Razlozi za podršku | Zadnjih godina šteta na poljoprivrednim usjevima, stočnom fondu i drugim resursima redovan su pratilac poljoprivredne proizvodnje, posebno od vremenskih nepogoda na usjevima i štete koju pričinjava divljač stočnom fondu. Takođe, tržišni poremećaji uzrokovani značajnim rastom ili padom cijena na unutrašnjem ili međunarodnim tržištima ili drugim događajima i okolnostima koji značajno remete tržište ili prijete njegovom remećenju, a koje nije moguće predvidjeti moraju se podržati kroz mjere za stabilizaciju na tržištu kako bi se efikasno i djelotvorno djelovalo.Prioritet predstavlja blagovremene preduzimanje mjera i stvaranje uslova za normalno funkcionisanje tržišta, kako bi se obezbijedila stabilnost cijena i snabdijevanje potrošača, kao i dohotka poljoprivrednih proizvođača.Imajući u vidu sve navedeno, jasno je da je potrebno ostaviti mogućnost intervenisanja na tržištu kako bi se preduprijedili ozbiljni poremećaji i uklonile eventualne posljedice. |
| Ciljevi | * Osiguravanje usjeva i stočnog fonda, čime se obezbjeđuje smanjivanje dugoročno negativnih posljedica šteta prouzrokovanih prirodnih nepogodama i drugim vanrednim situacijama;
* Stabilizovanje cijena na tržištu poljoprivrednih proizvoda.
 |
| Opis mjere i kriterijumi za podršku | Komponenta 1: Pravo na podršku imaju proizvođači upisani u Registar poljoprivrednih gazdinstava. Podrška za upravljanje rizicima u poljoprivredi sastoji se iz: * finansiranja dijela troškova osiguranja od šteta na poljoprivrednim usjevima i stočnom fondu za registrovana poljoprivredna gazdinstva,

Podrška za osiguranje od šteta na poljoprivrednim usjevima i stočnom fondu iznosi dodatnih 20% od polise osiguranja koje je isplaćeno od strane Ministarstva poljoprivrede i ruralnog razvoja.Komponenta 2: Ukoliko je neophodno Opština može donijeti hitnu odluku o davanju podrške u cilju intervencija na tržištu.Podrška se može obezbijediti za:Povlačenje i skladištenje viškova poljoprivrednih proizvoda do otklanjanja nastalih poremećaja, kao i pomoć u distribuciji proizvoda koji su predmet intervencija od strane privrednih subjekat (prioritet će imati privredni subjekti iz Tuzi), koji posjeduju adekvatne prostore za skladištenje i promet poljoprivrednih proizvoda, u vidu naknade za korišćenje skladišnog prostora i održavanje proizvoda u dobrom stanju. |
| Korisnici | Komponenta 1: Registrovana poljoprivredna gazdinstva;Komponenta 2: Fizička lica, preduzetnici i pravna lica, koja su registrovana za obavljanje poljoprivredne djelatnosti, pravna lica koja se bave trgovinom ili preradom poljoprivrednih proizvoda, distributeri ili udruženja proizvođača.  |
| Način plaćanja | Komponenta 1: Po zaključenju polise osiguranja, po ispostavljenom zahtjeva na račun osiguravajućeg društva;Komponenta 2: Po izvršenom skladištenju i prometu od strane privrednog subjekta i/ili po izvršenoj isporuci od strane proizvođača ili udruženja proizvođača |
| Procedura realizacije | Komponenta 1: Podrška osiguranju sprovodi se na bazi spiskova – evidencija osiguravajućih društava.Isplata se vrši osiguravajućim društvima.U realizaciji mjere opština sarađuje sa osiguravajućim društvima i Ministarstvom poljoprivrede i ruralnog razvoja.Komponenta 2:Osnova za obračun i isplatu naknade za skladištenje predstavlja ugovor o skladištenju i prometu između odobrenog subjekta i Opštine Tuzi. Obračun isplate se vrši nakon dostavljenog dokaza o količinama uskladištenih proizvoda, utvrđenih na osnovu otkupnih blokova. Otkupne blokove i evidencije, dostavljaju se od strane subjekta koji vrši skladištenje i promet. |
| Nadzor i kontrola | Operativna odgovornost - predsjednik Opštine;Implementaciona odgovornosti – sekretar Sekretarijata za poljoprivrede i ruralni razvoj |
| Finansijski plan | **Komponente**  | **Iznos u €** |
| 1. Podrška osiguranju poljoprivredne proizvodnje  | 3.000,00  |
| 2. Intervencije na tržištu | 15.000,00 |
| 3.Podrška žetvi strnih žita | 5.000,00 |
| **UKUPNO:** | **23.000,00** |

|  |
| --- |
|  |
| **3.** | ***NABAVKA POLJOPRIVREDNIH MAŠINA I OPREME*** |
| Razlozi za podršku | Usitnjeni posjedi i veliki broj malih gazdinstava karakteriše poljoprivredu Opštine Tuzi. Poljoprivredna proizvodnja na takvim površinama obavlja se najviše kroz manuelni rad i neznatno korišćenje sitne mehanizacije i opreme. |
| Ciljevi | * Održivo korišćenje poljoprivrednih površina;
* Održavanje zemljišta pogodnog za poljoprivrednu proizvodnju;
* Proširenje proizvodnje;
* Povećanje obima i konkurentnosti poljoprivrednih proizvoda.
 |
| Opis mjere i kriterijumi za podršku | Podrška se daje za nabavku namjenske mehanizacije, priključaka i opreme u zavisnosti od vrste poljoprivredne proizvodnje. Pravo na podršku imaju udruženja poljoprivrednih proizvođača/kooperative iz opštine Tuzi.Udruženje poljoprivrednih proizvođača/kooperativa podnosi opštini zahtjev u skladu sa Javnim pozivom za 2020. godinu. Zahtjev se dostavlja isključivo na obrascu, koji je sastavni dio Javnog poziva, a može se preuzeti u prostorijama Sekretarijata za poljoprivrede i ruralni razvoj, na internet stranici opštine Tuzi. Podrška se realizuje nakon administrativne i kontrole na terenu. Specifični kriterijumi za podršku biće definisani Javnim pozivom.Maksimalno učešće budžetskih sredstava je do 30% vrijednosti prihvatljive investicije, ali ne više od 5.000€ po podnesenom zahtjevu.  |
| Korisnici | Udruženje poljoprivrednih proizvođača/kooperativa koje ispunjava kriterijume propisane Javnim pozivom. |
| Način plaćanja | Na račun korisnika u skladu sa kriterijumima i uslovima za ostvarivanje prava na podršku. |
| Procedura realizacije | Mjera se sprovodi kroz Javni poziv |
| Nadzor i kontrola | Operativna odgovornost - predsjednik Opštine;Implementaciona odgovornosti – sekretar Sekretarijata za poljoprivrede i ruralni razvoj |
| Finansijski plan | **Komponenta**  | **Iznos u €** |
| Nabavka poljoprivrednih mašina i opreme  | 21.000,00  |
| **UKUPNO:** | **21.000,00** |

|  |
| --- |
|  |
| **4.** | ***MARKETING POLJOPRIVREDNIH PROIZVODA*** |
| Razlozi za podršku | Bitna karika poljoprivrede kao ekonomska grana je marketing poljoprivrednih proizvoda. Jedna od tih aktivnosti je i sajam poljoprivrdnih proizvoda |
| Cilj | * Podrška poljoprivrednim proizvođačima u izlaganju svojih proizvoda
 |
| Opis mjere i kriterijumi za podršku | Podrška namijenjena za realizaciju sajma poljoprivrede u Opštini Tuzi. |
| Korisnici | Udruženja poljoprivrednih proizvođača ili kooperativa/e |
| Način plaćanja | Na žiro račun udruženja ili kooperative |
| Procedura realizacije | Organizator u saradnji sa opštinskim sekretarijatom/ima |
| Nadzor i kontrola | Operativna odgovornost - predsjednik Opštine;Implementaciona odgovornosti – sekretar Sekretarijata za poljoprivrede i ruralni razvoj i sekretar Sekretarijata za lokalnu samoupravu |
| Finansijski plan | **Komponenta**  | **Iznos u €** |
| Marketing poljoprivrednih proizvoda (sajmovi i sl.)  | 6.000,00  |
| **UKUPNO:** | **6.000,00** |

|  |
| --- |
|  |
| **5.** | ***RAZVOJ PREDUZETNIŠTVA ZA ŽENE U POLJOPRIVREDI*** |
| Razlozi za podršku | Preduzetništvo je najefikasniji način za žene da postanu samostalne, da prave svoje izbore i da iz tih izbora primarno izvlaše dobit za sebe i svoju porodicu. Preduzetnice koje su osvešćene i uspešne mogu postati promoterke jednog drugačije modela razvoja od onog koji je trenutno dominantan. One mogu promovisati ekonomski razvoj u korist jednakosti i socijalno odgovornog biznisa, uključujući ekološku dimenziju. One mogu postati promoterke zapošljavanja žena u poljoprivredi. Takođe, mogu dobijati podršku od opštinskih institucija, a za uzvrat postati i same promoterke rodne ravnopravnosti i ujednačenog razvoja društva. |
| Ciljevi | * Poboljšanje razvoja ženskog preduzetništva u poljoprivredi,
* Afirmacija i jačanje kapaciteta ženskog preduzetništva,
* Poboljšanje položaja i ekonomskom osnaživanju žena u društvu.
 |
| Opis mjere i kriterijumi za podršku | Podrška se daje za pokretanje biznisa ili eventualno proširenje kapaciteta bavljenja preduzetništvom u poljoprivredi. Pravo na podršku imaju fizička i pravna lica, žene (u grupi ili pojedinačno) koje po prvi put pokreću biznis ili eventualno žele da prošire kapacitete svoga poslovanja. Zainteresovane podnose opštini zahtjev u skladu sa Javnim pozivom za 2020. godinu. Zahtjev se dostavlja isključivo na obrascu, koji je sastavni dio Javnog poziva, a može se preuzeti u prostorijama Sekretarijata za poljoprivrede i ruralni razvoj, Sekretarijata za lokalnu samoupravu i na internet stranici opštine Tuzi. Podrška se realizuje nakon administrativne i kontrole na terenu. Specifični kriterijumi za podršku biće definisani Javnim pozivom.Maksimalno učešće budžetskih sredstava je do 30% vrijednosti prihvatljive investicije, ali ne više od 1.000€ po podnesenom zahtjevu. Prihvatljiv je maksimalno jedan zahtjev po gazdinstvu/domaćinstvu. |
| Korisnici | Žene koje sprovode aktivnosti u poljoprivredi i ruralnom razvoju |
| Način plaćanja | Na račun korisnika |
| Procedura realizacije | Mjera se sprovodi kroz Javni poziv |
| Nadzor i kontrola | Operativna odgovornost - predsjednik Opštine;Implementaciona odgovornosti – sekretar Sekretarijata za lokalnu samoupravu i sekretar Sekretarijata za poljoprivrede i ruralni razvoj  |
| Finansijski plan | **Komponenta**  | **Iznos u €** |
| Razvoj preduzetništva za žene u poljoprivredi  | 10.000,00  |
| **UKUPNO:** | **10.000,00** |